ഉരു (ചലച്ചിത്രം)

ഇ.എം. അഷ്‌റഫ് രചനയും സംവിധാനവും നിർവഹിച്ച് 2023-ൽ പുറത്തിറങ്ങിയ ഒരു മലയാള ഡ്രാമ ചലച്ചിത്രമാണ് ഉരു. മാമുക്കോയ, മഞ്ജു പത്രോസ്, മനോജ് കെ.യു. എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. കമൽ പ്രശാന്ത് ആണ് ചിത്രത്തിന്റെ സംഗീത സംവിധായകൻ, ഛായാഗ്രഹണം ശ്രീകുമാർ പെരുമ്പടവം നിർവ്വഹിച്ചിരിക്കുന്നു. സാംസ് പ്രൊഡക്ഷൻ ഹൗസിന്റെ ബാനറിൽ മൻസൂർ പള്ളൂരാണ് ചിത്രം നിർമ്മിച്ചിരിക്കുന്നത്. ബേപ്പൂരിലെ ഉരു നിർമാണവുമായി ബന്ധപ്പെട്ട ജീവിതങ്ങളുടെ കഥയാണ് ചിത്രം പറയുന്നത്.

 അഭിനേതാക്കൾ 
 മാമുക്കോയ - ശ്രീധരൻ ആശാരി
 മഞ്ജു പത്രോസ് - ആയിഷ, റഷീദിന്റെ ഭാര്യ
 മനോജ് കെ.യു. - റഷീദ്
 അജയ് കല്ലായി - അജയൻ
 ആൽബർട്ട് അലക്സ് - മിൽ ഉടമ
 അർജുൻ എസ്. കുളത്തിങ്കൽ - ഫത്താഹ്
 ഉബൈദ് മുഹ്സിൻ - പോലീസ് ഇൻസ്പെക്ടർ
 സഹീർ പി.കെ.
 ഗീതിക
 ബൈജു ഭാസ്കർ
 രാജേന്ദ്രൻ തായാട്ട്

 നിർമ്മാണം 

 വികസനം 
ചിത്രത്തിന്റെ ഫസ്റ്റ് ലുക്ക് പോസ്റ്റർ 2021 സെപ്റ്റംബറിൽ എഴുത്തുകാരൻ കെ.പി. രാമനുണ്ണി പ്രകാശനം ചെയ്തു. 

 ചിത്രീകരണം 
ബേപ്പൂരിലും മാഹിയിലുമായി സിനിമയുടെ ചിത്രീകരണം നടന്നു.

 സംഗീതം 
കമൽ പ്രശാന്താണ് ചിത്രത്തിന്റെ സംഗീതം ഒരുക്കിയത്. ദീപാങ്കുരൻ പശ്ചാത്തലസംഗീതം നൽകിയിരിക്കുന്നു. ചിത്രത്തിലെ നാടൻ പാട്ടായ "ഹൈലേസ ഹൈലേസ" ഗിരീഷ് ആമ്പ്ര എഴുതി, സംഗീതം നൽകി, ആലപിച്ചു. 

 റിലീസ് 

 തീയേറ്റർ 
ചിത്രം  ന് തിയേറ്ററുകളിൽ റിലീസ് ചെയ്തു.

 ഹോം മീഡിയ 
ചിത്രത്തിന്റെ ഡിജിറ്റൽ അവകാശം എച്ച്.ആർ ഒ.റ്റി.റ്റി (ഹൈറിച്ച് ഒ.റ്റി.റ്റി) നേടി. ഒ.റ്റി.റ്റി റിലീസ് തീയതി പ്രഖ്യാപിക്കാനിരിക്കുകയാണ്. 

 സ്വീകരണം 

 നിരൂപക സ്വീകരണം 
മലയാള മനോരമക്ക് വേണ്ടി നിരൂപകൻ ജിതൻ ഇപ്രകാരം എഴുതി, "ലളിതമായ ഒരു കഥ തന്തുവാണ് ചിത്രത്തിനുള്ളത്. മനുഷ്യ മനസ്സിന്റെ ആഡംബര ജീവിതത്തോടുള്ള ആർത്തിയും, തെറ്റിദ്ധരിക്കപ്പെടുന്ന പുതുതലമുറയുടെ വിഷമവും കുടുംബ ബന്ധത്തിന്റെ ആഴവുമൊക്കെ സിനിമ പറഞ്ഞു പോകുന്നു."

 പുരസ്കാരങ്ങൾ 
2022-ൽ നാലാമത് പ്രേംനസീർ ഫിലിം പുരസ്കാരങ്ങൾ പ്രഖ്യാപിച്ചപ്പോൾ ഉരുവിന് മൂന്ന് അവാർഡുകൾ ലഭിച്ചു. 2023-ൽ നടന്ന എസ്‌കോൾ മലബാർ ഫിലിം ഫെസ്റ്റ് അവാർഡിൽ നിന്നും ചിത്രത്തിന് നാല് അവാർഡുകളും ലഭിച്ചു.
വർഷംപുരസ്കാരം വിഭാഗംസ്വീകർത്താവ് ഫലംഅവലംബം 2022നാലാമത് പ്രേം നസീർ ചലച്ചിത്ര പുരസ്കാരങ്ങൾപ്രത്യേക ജൂറി അവാർഡ്ഇ.എം. അഷ്റഫ്മികച്ച സാമൂഹിക പ്രതിബദ്ധതയുള്ള ചിത്രംമൻസൂർ പള്ളൂർമികച്ച ഗാനരചയിതാവ്പ്രഭാ വർമ്മ2023എസ്കോൾ മലബാർ ഫിലിം ഫെസ്റ്റ് അവാർഡ്സ്മികച്ച നടി മഞ്ജു പത്രോസ് മികച്ച ഗാനരചയിതാവ്പ്രഭാ വർമ്മമികച്ച പശ്ചാത്തല സംഗീതംദീപാങ്കുരൻമികച്ച കളറിസ്റ്റ്ഹരി ജി. നായർ

 അവലംബങ്ങൾ 

 പുറത്തേക്കുള്ള കണ്ണികൾ 


വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ